CELEX: 52016PC0644
Language: lv
Date: 2016-10-07
Title: Priekšlikums PADOMES ĪSTENOŠANAS LĒMUMS, ar kuru groza Lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 7.10.2016
            COM(2016) 644 final
            2016/0314(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza Lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Priekšlikuma pamatojums un mērķi
            
            
               Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu
                  1
                ("PVN direktīva") Padome pēc Komisijas priekšlikuma ar vienprātīgu lēmumu var atļaut jebkurai dalībvalstij ieviest īpašus pasākumus, atkāpjoties no minētās direktīvas noteikumiem, ar nolūku vienkāršot PVN iekasēšanas procedūru vai lai nepieļautu noteiktu veidu nodokļu nemaksāšanu vai izvairīšanos no nodokļu maksāšanas.
            
            
               Vēstulē, kas Komisijā reģistrēta 2016. gada 5. aprīlī, Itālijas Republika lūdza atļauju arī turpmāk atbrīvot no PVN nodokļa maksātājus, kuru apgrozījums ir mazāks par robežvērtību EUR 65 000. Saskaņā ar PVN direktīvas 395. panta 2. punktu Komisija 2016. gada 21. jūnija vēstulē informēja pārējās dalībvalstis par Itālijas Republikas pieprasījumu. Komisija 2016. gada 22. jūnija vēstulē paziņoja Itālijas Republikai, ka tās rīcībā ir visa informācija, kas vajadzīga, lai izvērtētu pieprasījumu.
            
            
               Saskanība ar pašreizējiem noteikumiem konkrētajā politikas jomā
            
            
               PVN direktīvas XII sadaļas 1. nodaļā dalībvalstīm paredzēta iespēja mazajiem uzņēmumiem piemērot īpašus režīmus, tostarp iespēja atbrīvot no nodokļa tādus nodokļa maksātājus, kuru gada apgrozījums ir mazāks par konkrētu summu. Šis atbrīvojums nozīmē to, ka nodokļa maksātājam nav jāiekasē PVN par piegādēm un rezultātā nodokļa maksātājs nevar atskaitīt priekšnodokli.
            
            
               Šo pasākumu pirmoreiz ieviesa saskaņā ar noteikumiem Padomes Direktīvas 67/228/EEK
                  2
                14. pantā. Tomēr dalībvalstis, kuras nav izmantojušas minētajos noteikumos paredzēto izvēles iespēju, saskaņā ar 24. panta 2. punkta b) apakšpunktu Direktīvā 77/388/EEK
                  3
               , kas tagad pārstrādāts kā PVN direktīvas 285. panta pirmā daļa, turpmāk var atbrīvot no PVN tikai tādus nodokļa maksātājus, kuru gada apgrozījums nav lielāks par EUR 5000. Itālijas Republika nav izmantojusi Padomes Direktīvas 67/228/EEK 14. pantā paredzēto izvēles iespēju.
            
            
               Tā kā daudziem nodokļa maksātājiem ir ļoti mazs gada apgrozījums, Itālijas Republika 2007. gadā pieprasīja atļauju piemērot atkāpi, lai mazajiem uzņēmumiem vienkāršotu PVN pienākumus un valsts nodokļu administrācijai atvieglotu nodokļu iekasēšanu, atbrīvojot no nodokļa tādus nodokļa maksātājus, kuru gada apgrozījums nav lielāks par EUR 30 000. Šo atkāpi atļāva piemērot līdz 2010. gada 31. decembrim ar Padomes Lēmumu 2008/737/EK
                  4
               , pēc tam šo atļauju pagarināja līdz 2013. gada 31. decembrim ar Padomes Lēmumu 2010/688/ES
                  5
                un pēc tam — līdz 2016. gada 31. decembrim ar Padomes Lēmumu 2013/678/ES
                  6
               , ar kuru turklāt maksimālā atļautā atbrīvojuma robežvērtība tika palielināta līdz gada apgrozījumam EUR 65 000 apmērā. Tagad Itālijas Republika ir pieprasījusi līdz 2019. gada 31. decembrim pagarināt minēto pasākumu, kas nodokļa maksātājiem ir fakultatīvs. Itālijas Republika ir arī lūgusi Komisiju apsvērt iespēju pagarināt to līdz 2022. gada 31. decembrim. 
            
            
               Saskaņā ar Itālijas Republikas sniegto informāciju pasākuma ietekme uz iekasētajiem nodokļu ieņēmumiem galapatēriņa stadijā būs nenozīmīga.
            
            
               Lai varētu izvērtēt, vai īpašais pasākums ir lietderīgs un efektīvs, parasti atkāpes piešķir uz noteiktu laiku. Turklāt jāatzīmē, ka patlaban tiek pārskatīti Direktīvas 2006/112/EK par īpašo režīmu mazajiem uzņēmumiem 281. līdz 294. panta noteikumi. Kā norādīts PVN rīcības plānā
                  7
               , Komisijas priekšlikums visaptverošas vienkāršošanas pasākumu paketes veidā ir jāiesniedz līdz 2017. gada beigām.
            
            
               Tāpēc ierosināts pagarināt atkāpes termiņu vismaz līdz 2019. gada 31. decembrim vai līdz laikam, kad stājas spēkā direktīva, ar ko groza Direktīvas 2006/112/EK par īpašo režīmu mazajiem uzņēmumiem noteikumus. Ņemot vērā notiekošo pārskatīšanu, iespēja pagarināt atkāpes termiņu līdz 2022. gada 31. decembrim nebūtu jāapsver. Nodokļa maksātājiem arī turpmāk vajadzētu būt iespējai izvēlēties parasto PVN režīmu.
            
            
               Saskanība ar citām Savienības politikas jomām
            
            
               Pieprasītā atkāpe ir saskaņā ar mērķiem Komisijas paziņojumā "Vispirms domāt par mazākajiem" — Eiropas Mazās uzņēmējdarbības akts
                  8
               , kurā dalībvalstis aicinātas likumdošanā ņemt vērā MVU īpatnības, tādējādi vienkāršojot spēkā esošo regulējumu. Turklāt, piemērojot pasākumu un veicot to uzņēmumu uzraudzību, uz kuriem tas attiecas, nav konstatētas problēmas.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  PVN direktīvas 395. pants.
               
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, subsidiaritātes principu nepiemēro.
               
            
         
         
            
               •Proporcionalitāte
            
            
               Šis lēmums attiecas uz atļauju, ko dalībvalstij piešķir pēc pašas dalībvalsts pieprasījuma, un tas nerada nekādas saistības.
            
            
               
                  Ņemot vērā atkāpes ierobežoto darbības jomu, īpašais pasākums ir samērīgs ar vēlamo mērķi, t. i., vienkāršot PVN saistības mazajiem uzņēmumiem un atvieglot valsts nodokļu administrācijai nodokļu iekasēšanu. 
               
            
            
               •Instrumenta izvēle
            
            
               
                  Ierosinātais juridiskais instruments: Padomes Īstenošanas lēmums.
               
               
                  Citi instrumenti nebūtu piemēroti šāda iemesla dēļ:
               
               
                  saskaņā ar Padomes Direktīvas 2006/112/EK 395. pantu atkāpe no kopējiem PVN noteikumiem iespējama tikai ar Padomes atļauju, ko pēc Komisijas priekšlikuma tā pieņem ar vienprātīgu lēmumu. Padomes īstenošanas lēmums ir vispiemērotākais instruments, jo to var adresēt atsevišķai dalībvalstij.
               
            
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               Neattiecas.
            
            
               •Ekspertu atzinumu pieprasīšana un izmantošana
            
            
               
                  Neatkarīgu ekspertu atzinums nebija vajadzīgs.
               
            
            
               •Ietekmes novērtējums
            
            
               Lēmuma mērķis ir turpināt vienkāršošanas pasākumu, paredzot atbrīvojumu no PVN uzņēmumiem, kuru gada apgrozījums ir mazāks par EUR 65 000. Tas ievērojami samazina administratīvo slogu maziem un vidējiem uzņēmumiem un nodokļu iestādēm. No otras puses, tiktu maksāts mazāk PVN. Jāatzīmē arī tas, ka vienkāršotais režīms ir fakultatīvs.
            
            
               Šī ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma.  
            
            
               4.IETEKME UZ BUDŽETU
            
            
               Priekšlikums neietekmē Savienības budžetu, jo Itālija veiks kompensācijas aprēķinu saskaņā ar Padomes Regulas (EEK, Euratom) 1553/89
                  9
                6. pantu.
            
            
               5.CITI ELEMENTI
            
            
               Priekšlikumā ir iekļauta turpināmības klauzula.
            
         
         
            
               2016/0314 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  10
                un jo īpaši tās 395. pantu, 
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Lēmumu 2008/737/EK
                  11
                Itālijai atkāpes veidā līdz 2010. gada 31. decembrim atļāva no nodokļa atbrīvot nodokļa maksātājus, kuru gada apgrozījums nav lielāks par EUR 30 000. Atkāpes piemērošanas termiņu pēc tam pagarināja līdz 2013. gada 31. decembrim ar Padomes Lēmumu 2010/688/ES
                  12
                un līdz 2016. gada 31. decembrim ar Padomes Lēmumu 2013/678/ES
                  13
               , ar kuru turklāt maksimālā atļautā atbrīvojuma robežvērtība tika palielināta līdz gada apgrozījumam EUR 65 000 apmērā.
            
            
               (2)Vēstulē, kas Komisijā reģistrēta 2016. gada 5. aprīlī, Itālija pieprasīja atļauju pasākumam, ar ko atkāpjas no Direktīvas 2006/112/EK 285. panta, lai turpinātu atbrīvot no nodokļa konkrētus nodokļa maksātājus, kuru gada apgrozījums ir mazāks par EUR 65 000. Minētā pasākuma rezultātā minētie nodokļa maksātāji būtu atbrīvoti no pievienotās vērtības nodokļa (PVN).
            
            
               (3)Komisija 2016. gada 21. jūnija vēstulē informēja pārējās dalībvalstis par Itālijas pieprasījumu. Komisija 2016. gada 22. jūnija vēstulē paziņoja Itālijai, ka tās rīcībā ir visa informācija, kas vajadzīga, lai izvērtētu pieprasījumu.
            
            
               (4)Saskaņā ar Direktīvas 2006/112/EK XII sadaļu dalībvalstīm jau ir pieejams īpašs režīms mazajiem uzņēmumiem. Pagarinātais pasākums izdara atkāpi no minētās direktīvas 285. panta tikai tiktāl, ciktāl gada apgrozījuma robežvērtība režīmam ir lielāka par EUR 5000 robežvērtību.
            
            
               (5)Pieprasītā atkāpe ir saskaņā ar mērķiem Komisijas 2008. gada 25. jūnija paziņojumā "Vispirms domāt par mazākajiem" —Eiropas Mazās uzņēmējdarbības akts
                  14
               .
            
            
               (6)Tā kā šīs atkāpes rezultātā mazajiem uzņēmumiem ir mazākas PVN saistības, Itālijai būtu jāatļauj pasākumu piemērot vēl vienu noteiktu laika posmu. Nodokļa maksātājiem aizvien vajadzētu būt iespējai izvēlēties parasto PVN režīmu.
            
            
               (7)Lai varētu izvērtēt, vai īpašais pasākums ir lietderīgs un efektīvs, parasti atkāpes piešķir uz noteiktu laiku. Turklāt tiek pārskatīti Direktīvas 2006/112/EK par īpašo režīmu mazajiem uzņēmumiem 281. līdz 294. panta noteikumi. Tādēļ pieprasītā atkāpe būtu jāierobežo laikā un tai būtu jāpievieno turpināmības klauzula.
            
            
               (8)Saskaņā ar informāciju, ko sniegusi Itālija, palielinātajai robežvērtībai būs nenozīmīga ietekme uz nodokļu ieņēmumu kopējo summu, ko iekasēs galapatēriņa stadijā.
            
            
               (9)Atkāpe neietekmē Savienības pašu resursus, ko veido iekasētais pievienotās vērtības nodoklis,
            
            
               IR PIEŅĒMUSI ŠO LĒMUMU. 
            
            
               1. pants
            
         
         
            
               Lēmuma 2013/678/ES 2. pantu aizstāj ar šādu: 
            
            
               "2. pants
            
            
               Šis lēmums stājas spēkā tā paziņošanas dienā.
            
            
               Šo lēmumu piemēro no 2017. gada 1. janvāra līdz dienai, kad stājas spēkā direktīva, ar ko groza Direktīvas 2006/112/EK par īpašo režīmu mazajiem uzņēmumiem 281. līdz 294. panta noteikumus, vai līdz 2019. gada 31. decembrim atkarībā no tā, kurš termiņš ir agrāk."
            
            
               2. pants
            
            
               Šis lēmums ir adresēts Itālijas Republikai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  OV L 347, 11.12.2006., 1. lpp.
               
               
                  
                     (2)
                  Padomes Otrā Direktīva 67/228/EEK (1967. gada 11. aprīlis) par to, kā saskaņojami dalībvalstu tiesību akti par apgrozījuma nodokļiem – Kopējās pievienotās vērtības nodokļu sistēmas struktūra un piemērošanas kārtība (OV 71, 14.4.1967., 1303. lpp.).
               
               
                  
                     (3)
                  Padomes Sestā direktīva 77/388/EK (1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.).
               
               
                  
                     (4)
                  Padomes Lēmums 2008/737/EK (2008. gada 15. septembris), ar ko Itālijas Republikai atļauj piemērot pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 249, 18.9.2008., 13. lpp.).
               
               
                  
                     (5)
                  Padomes Īstenošanas lēmums 2010/688/ES (2010. gada 15. oktobris), ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 294, 12.11.2010., 12. lpp.). 
               
               
                  
                     (6)
                  
                  
                     Padomes Īstenošanas lēmums 2013/678/ES (2013. gada 15. novembris), ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu
                  
                   (OV L 316, 27.11.2013., 35. lpp.).
               
               
                  
                     (7)
                  Komisijas Paziņojums Eiropas Parlamentam, Padomei un Eiropas Ekonomikas un sociālo lietu komitejai par rīcības plānu PVN jomā Ceļā uz vienotu ES PVN zonu — laiks pieņemt lēmumu, Briselē, 7.4.2016., COM(2016)148 final.
               
               
                  
                     (8)
                  COM(2008) 394, 2008. gada 25. jūnijs.
               
               
                  
                     (9)
                  Padomes Regula (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 155, 7.6.1989., 9. lpp.).
               
               
                  
                     (10)
                  OV L 347, 11.12.2006., 1. lpp.
               
               
                  
                     (11)
                  Padomes Lēmums 2008/737/EK (2008. gada 15. septembris), ar ko Itālijas Republikai atļauj piemērot pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 249, 18.9.2008., 13. lpp.). 
               
               
                  
                     (12)
                  Padomes Īstenošanas lēmums 2010/688/ES (2010. gada 15. oktobris), ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 294, 12.11.2010., 12. lpp.). 
               
               
                  
                     (13)
                  
                  
                     Padomes Īstenošanas lēmums 2013/678/ES (2013. gada 15. novembris), ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu
                  
                   (OV L 316, 27.11.2013., 35. lpp.).
               
               
                  
                     (14)
                  Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai "Vispirms domāt par mazākajiem" — Eiropas Mazās uzņēmējdarbības akts, Briselē, 25.6.2008., COM(2008)394 final.